משרד האנרגייה . משק הגפ_ם (גז בישול) - תחרותיות והיבטים בבטיחות משרד מבקר המדינה מעיר למשרד האנרגיה כי עליו לבדוק את היקף הפיקדונות הרדומים וכיצד ניתן להשיבם לצרכנים או ליורשיהם. על משרד האנרגיה לבחון את הנ ושא עם הגורמים הרלוונטיים במשרד המשפטים. משרד מבקר המדינה מעיר למשרד האנרגיה כי ספקי גז קטנים מתקשים להשקיע כסף בחיבור הצרכנים לגז בלי לקבל מהם או מהספקים היוצאים את דמי הפיקדונות, וגם בכך נפגעת יכולתם להתחרות בספקי הגז האחרים. יש לפשט אפוא ככל הניתן את ההליכים להשבת כספי הפיקדונות לכל צרכן גז, גם אם אינו בעל הנכס, ולשקול להעניק סמכות למשרד האנרגיה להטיל עיצום כספי על הספק היוצא בגין איחור בהשבת דמי הפיקדון לספק הנכנס, וזאת נוסף על האפשרות של הספק הנכנס להגיש תביעת פיצויים לבית המשפט. משרד מבקר המדינה מעיר למשרד העבודה כי עליו לבחון אם יש צורך לקיים את הבחינות גם בשפה הערבית. משרד מבקר המדינה מעיר למשרד העבודה ולמשרד האנרגיה כי נוכח שיעורי ההצלחה הנמוכים בבחינות למתקיני גפ"ם ברמות 1 ו-2 מחד-גיסא, והמחסור במתקיני גפ "ם מאידך גיסא, עליהם להחיש את הטיפול בהתקנת תקנות בנושא ההכשרה המקצועית והפיקוח על תחום הגפ"ם על ידי משרד העבודה. כחלק מההכשרה המקצועית, על משרד העבודה לשקול לקיים קורסי הכנה לנבחנים, או לכל הפחות להוציא לאור ספר לימוד הכולל את החומר בצורה מפורטת או לאמץ ספר לימוד כאמור. משרד מבקר המדינה מעיר למשרדי האוצר והאנרגיה כי עליהם להידרש לנתונים עדכניים על רווחיות ספקי הגפ"ם במגזר הביתי, ובד בבד לבחון האם שינויי החקיקה שכבר נעשו והשינויים שנעשים במקטעים הנוספים יש בהם כדי להגביר את התחרותיות ביחס לממצאי רשות ההגבלים ולבדיקת משרד האנרגיה משנת 2014 . כל זאת בכפוף לכך שפתיחת השוקלתחרות לא תפגע ברמת הבטיחות במתקני הגפ"ם ובאתרי האחסון. משרד מבקר המדינה מעיר למשרד האנרגיה כי במסגרת תיקון התקנות עליו להידרש גם לנושא הגדלת ההקצבות לספקים עקב חיבורם לגז של דיירי בתים משותפים חדשים ולנושא הקטנת ההקצבות לספקים עקב נטישת צרכנים לטובת שימוש בגז טבעי. יובהר כי צרכנים (מפעלים) העובר ים לשימוש בגז טבעי צרכו עד למעבר כמות גדולה של גפ"ם. מספרם של מפעלים אלה אינו גבוה והמידע על אודותם ידוע למשרד האנרגיה. משרד מבקר המדינה מעיר למשרד האנרגיה כי מספר הספקים הלא מורשים ההולך וגדל מצביע לכאורה על כך שחלק מהגז שהספקים המורשים רוכשים מבתי הזיקוק נמכר, במישרין או ב עקיפין, לספקים לא מורשים. עוד מעיר משרד מבקר המדינה למשרד האנרגיה כי אין די בדיווח בפורמט הנוכחי כדי למנוע מספקי הגז לרכוש מבתי הזיקוק גז בכמות גדולה מהכמות שהם מספקים לצרכנים ולספק את הכמות העודפת לספקים לא מורשים. על משרד האנרגיה לוודא כי הפורמט החדש שגובש יאפשר לו לבצע ניתוח מהימן של שוק הגפ"ם, לרבות זהות הצרכנים בו, ולנקוט את הפעולות המתחייבות מכך, לרבות איתור ספקי גז לא מורשים ומיצוי הדין עמם. משרד מבקר המדינה מעיר למשרדי האנרגיה והאוצר כי יש לזרז את השלמת הכנת התמ"א ככל הניתן. משרד מבקר המדינה העיר על כך כבר בדוח מ-2007 , אך הליקוי לא תוקן. על משרדים אלו להידרש לסוגיית התאמתם של לפחות חלק מאתרי האחסון שיאושרו בתמ"א, לספקים קטנים. משרד מבקר המדינה מעיר למינהל התכנון כי בשל הקושי לאתר מגרשים לחניית מיכליות גפ"ם ריקות, יש צורך להסדיר את הסוגיה ברמה הארצית או המחוזית. מן הראוי לקיים דיון עקרוני ולהחליט אם לתת לסוגיה מענה במסגרת התמ"א או במסגרת תכניות מתאר מחוזיות. משרד מבקר המדינה מעיר למשרד האנרגיה על אי תיקון הליקוי במשך כעשור, בפרט לאור העובדה שבשעת חירום עלול להיווצר עיכוב בייבוא גפ"ם, וכתוצאה מכך ייגרם מחסור בגפ"ם למשק. משרד מבקר המדינה מעיר למשרד האנרגיה ולמשרד האוצר, שהשר העומד בראשו אחראי על חברה ל', כי יש לקדם החלטה על פתרון שייתן מענה לצורך במתקן פריקת גפ "ם נוסף בצפון הארץ שיאפשר אספקת גז סדירה לאזור וישמש חלופה למתקן בדרום בהיבט האסטרטגי, התפעולי והכלכלי. מיקום המתקן והמרחק שלו מריכוזי אוכלוסייה ייקבעו לאחר שהממשלה תשקול אם ר יכוז תשתיות שונות, תעשיות וחומרים מסוכנים רבים באזורים הקרובים לאוכלוסייה, כגון במפרץ חיפה, הוא הכרחי ותבחן מה הן רמות הסיכון הצפויות עקב כך לאוכלוסייה ולסביבה50. משרד מבקר המדינה מעיר למשרד האנרגיה ולמשרד האוצר כי המחסור בשטחי אחסון, בעיקר עבור ספקי הגז הקטנים, תורם לכך שספקים אלו אינם יכולים לייבא גז ובשל כך אין באפשרותם לפעול ביתר שאת לגיוס לקוחות נוספים. על משרדים אלה להידרש לסוגיית האחסון בחברה ל' וברשויות המקומיות ולמצוא הסדרי אחסון זמניים, עד שיימצא פתרון לסוגיית האחסון בחברה ל' או עד שיחלו לפעול אתרי אחסון חדשים מכוח התמ"א לאתרי אחסון גפ"ם (ראו להלן). משרד מבקר המדינה מעיר למשרד האנרגיה ולשר האנרגיה כי יש לזרז את אישורן של התקנות שעשויות לתרום לתיקון את העיוות הקיים בבחירת ספק גז ראשון בבתים משותפים חדשים. . משרד מבקר המדינה מעיר למשרד האנרגיה כי רף של120 טון לשנה הוא רף גבוה מדי עבור ספקי גז קטנים, וקביעת רף כאמור מקבעת את נתחי השוק שלהם ומקשה עליהם מאוד להרחיב את חוג לקוחותיהם. על המשרד לשקול הגדלת הקצבה לספק גז קטן בכל מקרה שבו הוא הוכיח למנהל כי התקשר עם צרכנים נוספים, או, לכל הפחות, לזרז את תיקון התקנות שנועד להקל על העברת הקצבות מספק יוצא לספק נכנס. שינוי כאמור עשוי לאפשר לספקי הגז הקטנים לרכוש כמויות גז גדולות יותר מבתי הזיקוק ולנסות לצמוח. על משרד האנרגיה לבחון במשך הזמן האם התיקון לחוק המקרקעין (החלפת ספק) משיג את מטרתו ואמנם מקל על הלקוחות בהחלפת ספק גז. משרד מבקר המדינה מעיר למשרד האנרגיה כי עליו לבצע בדיקה של הפרמטרים בצו לקביעת מחיר המיכלים הנייחים ולעדכנם במידת הצורך כך שישקפו ביתר דיוק את מחיר המיכלים המשומשים. משרד מבקר המדינה מציין כי נראה שהתיקון המוצע יסייע בצמצום המכשולים הקיימים בהחלפת ספק גז, ועל משרד האנרגיה לקדמו. בד בבד עם קידום התיקון האמור לעיל וכדי להרתיע את הספקים היוצאים מן הראוי לבחון אפשרות להטיל עיצום כספי על הספק היוצא בגין אי-פירוק ואי -פינוי של מתקניו או הוספת פיצוי עונשי לטובת הספק הנכנס בגין פירוק ופינוי של מתקני הספק היוצא, וזאת נוסף על הפיצוי שהספק הנכנס רשאי לדרוש בתביעה שיגיש בבית משפט נגד הספק היוצא, כאמור לעיל. .הגפ"ם הוא אחד ממקורות האנרגיה המרכזיים בישראל. הוועדה לשינוי כלכלי - חברתי 94 קבעה כי המגזר הביתי משלם מחיר כמעט כפול ביחס למגזר המוסדי, ללא הצדקה 95 . אומדן העלות העודפת למשקי הבית בשל כשלי תחרות בענף מוערך בכ -150 מיליון ש"ח בשנה. בשנים האחרונות העביר משרד האנרגיה כמה תיקוני חקיקה חשובים, שתכליתם, בעיקר, טיפול בחוליה האחרונה בשרשרת ייצור הגפ "ם (מקטע שיווק הגז): הפחתת חסמי המעבר בין ספק גז אחד למשנהו. כדי לפתוח את שוק הגפ"ם לתחרות אמיתית, על משרד האנרגיה לטפל גם בחוליות הראשונות בשרשרת הייצור: ( 1 ) מקטע ייצור הגפ"ם (לרבות יבוא) - ניתן לשקול את ביטול הקצבות הגפ"ם במתכונתן הנוכחית לפרק זמן מסוים לספקים קטנים וחדשים, לשקול את הגדלת ההקצבה בכל מקרה שבו הוכיח ספק קטן כי התקשר עם צרכנים נוספים, ולקדם את תכנונו של מתקן פריקת גפ"ם נוסף; (2 ) מקטע האחסון- נדרש לבחון את סוגיית האחסון בחברה ל' וברשויות המקומיות ולמצוא הסדרי אחסון זמניים, וכן לזרז את השלמת הכנת התמ"א לאחסון ככל הניתן, תוך דיון בסוגיית התאמתם של לפחות חלק מאתרי האחסון שיאושרו בתמ"א לספקים קטנים. בד בבד עם פתיחת השוק לתחרות, על המשרד לפעול לשיפור נושא הבטיחות במשק הגפ"ם ולהבטיח כי פתיחת השוק לתחרות לא תפגע ברמת הבטיחות במתקני הגפ"ם ובאתרי האחסון. מחיר הגפ "ם ללקוחות הביתיים מתאפיין ברווחיות גבוהה, בייחוד באספקה באמצעות מרכזיות מיכלים, באזורים מסוימים בארץ, ויש לו השפעה על יוקר המחיה. ללא טיפול הולם בכל החוליות של שרשרת הייצור לא תתאפשר תחרות מספקת, והצרכנים הביתיים ימשיכו לשלם מחירים מופרזים תמורת הגפ"ם. לפיכך, על משרד האנרגיה ומשרד האוצר להגביר את מאמציהם ופעולותיהם לעידוד התחרות במשק הגפ "ם. עליהם להידרש לנתונים על רווחיות ספקי הגפ"ם במגזר הביתי וכן לבחון האם די בשינויי החקיקה שכבר נעשו ובשינויים שנעשים כעת במקטעים הנוספים כדי להגביר את התחרות באופן משמעותי.
משרד מבקר המדינה מעיר לרשות הכבאות כי עליה להקפיד על כך שהוראה 507 תיושם באופןאחיד ועקבי בכל המחוזות ובכל תחנות הכיבוי ושלא יוצבו דרישות לא רלוונטיות לספקי הגז. על הרשות לבדוק האם יש חוסרים בהוראה 507 , מחד גיסא, והאם יש צורך בכל הדרישות הקיימות בה, מאידך גיסא; כל זאת תוך בחינת עלות הדרישות מול התועלת שלהן.